Ugo Tognazzi

Ugo TOGNAZZI (oficiale Ottavio Tognazzi, 23a de marto 1922 - 27a de oktobro 1990) estis itala aktoro kaj reĝisoro, krom teatra, kina kaj televida aŭtoro. Kun Alberto Sordi, Vittorio Gassman, Nino Manfredi kaj Marcello Mastroianni, estis unu de la pilieroj de la itala komedio (commedia all'italiana). La kaĝo de la frenezulinoj (Il vizietto en itala, La cage aux folles en franca) reĝisorita de Edouard Molinaro en 1978, estas konsiderata unu de liaj plej gravaj filmoj.

Biografio kaj kariero
Junulo li laboris en fabriko de kolbasoj, dum eklaboris por teatro en lokalo apuda al la fabriko. Dum la Dua Mondmilito li dediĉis sin al organizado de distraj spektakloj por la militistaj kolegoj. Reveninte li lasis laborpostenon kiel arkivisto por dediĉi sin al teatro en 1945 en Milano. En 1950 li kindebutis per I cadetti di Guascogna kun Walter Chiari. La sekvan jaron li interkonatiĝis kun Raimondo Vianello kun kiu li formis humoran paron ege sukcesan de 1954 ĝis 1960 laborante por la ĵus kreita Rai TV. 

Li partoprenis en filmoj de Alberto Bevilacqua, Bernardo Bertolucci, Dino Risi, Luciano Salce ktp. Li laboris ankaŭ kun prestiĝaj aktoroj kiel la menciitaj Sordi, Gassman, Manfredi kaj Mastroianni, krom kun aliaj figuroj kiel Philippe Noiret kaj Michel Piccoli en La grande bouffe (1973), Claudia Cardinale, Ornella Muti, Catherine Deneuve, Monica Vitti kaj Mariangela Melato, inter aliaj. Krome, li laboris kun grandaj figuroj de la komedio ĉu antaŭaj, kiel Totò, Peppino De Filippo, Tina Pica kaj Aldo Fabrizi, ĉu postaj, kiel Paolo Villaggio kaj Renato Pozzetto. 

 Bibliografio 
 Ugo Tognazzi, Afrodite in cucina (ISBN 88-6043-000-3)
 Ugo Tognazzi, L' abbuffone. Storie da ridere e ricette da morire (ISBN 88-8309-143-4)
 La supercazzola. Istruzioni per l'Ugo (a cura di Roberto Buffagni), Mondadori (ISBN 88-04-55073-2)
 Un, due, tre. (a cura di Roberto Buffagni) Mondadori (ISBN 88-04-49312-7)
 Claudio G. Fava - Aldo Bernardini, Ugo Tognazzi Gremese, 1981 (ISBN 88-7605-030-2)

Kategorio:Italaj aktoroj